Γ΄ Εθνική ποδοσφαίρου ανδρών 1983-1984

Το πρώτο επίσημο και δεύτερο ανεπίσημο **πρωτάθλημα Γ' Εθνικής 1983-84** ξεκίνησε στις 4 Σεπτεμβρίου 1983 και ολοκληρώθηκε με περιπετειώδη τρόπο, καθώς η Αναγέννηση Καρδίτσας εντάχθηκε καθυστερημένα στο Βόρειο όμιλο -ως 21η ομάδα- και αγωνιζόταν επιπλέον και τις Τετάρτες με αποτέλεσμα στο Νότο (20 συμμετοχές) να παιχθούν 38 αγωνιστικές
και στο Βορρά 40.

Το πρωτάθλημα ήταν ιδιαίτερα συναρπαστικό, με χαρακτηριστικό γεγονός ότι οι πρώτες θέσεις (που οδηγούσαν στη Β' Εθνική) κρίθηκαν ακριβώς την τελευταία αγωνιστική. Στο Νότιο όμιλο την άνοδο απώλεσε ο Ιωνικός Νικαίας που έχασε με 3-2 στα Μέγαρα από το Βύζαντα, παρότι προηγήθηκε με 1-2. Στο Βορρά ο μεγάλος χαμένος ήταν ο Εορδαϊκός, ο οποίος ηττήθηκε με σκορ 3-1 στη Λαμία από τον Α.Σ. Λαμία. 

Τους δυο τίτλους τελικά κατέκτησαν ο **[[Αιολικός Μυτιλήνης]]** στο Νότο και ο '''Αλμωπός Αριδαίας''' στο Βορρά. Οι δευτεραθλήτριες ομάδες, Αθηναϊκός και Α.Ο. Τρίκαλα αντίστοιχα, ανήλθαν επίσης στην ανώτερη κατηγορία, ενώ υποβιβάστηκαν συνολικά 8 σωματεία (τέσσερα από κάθε όμιλο) στο Εθνικό Ερασιτεχνικό.

Πρώτοι σκόρερ αναδείχθηκαν στο Νότο ο Γιάννης Μανούσος του Αιολικού (με 35 γκολ) και στο Βορρά ο Φάνης Δογάνης του Α.Ο. Αλεξανδρούπολης (25).

## Διοργάνωση
### Σύνθεση
Είχε προηγηθεί η «πειραματική» διοργάνωση της περιόδου 1982-83 (σε έναν πανελλήνιο Όμιλο), από την οποία το εισιτήριο για τη Β’ Εθνική κατέκτησε ο Εδεσσαϊκός. 

Κατά πολλούς ωστόσο, και μάλλον ορθά, ο όρος "πειραματική" για την πρώτη διοργάνωση δεν ευσταθεί. Έγινε απλώς για πρακτικούς λόγους, κυρίως για τη Β' εθνική, αφού ήταν αδύνατο σε μια χρονιά οι 40 ομάδες των 2 ομίλων της Β' (+ οι 4 που θα έρχονταν από την Α' εθνική + οι 8 που θα έρχονταν από την Εθνική Ερασιτεχνική, -2 που θα προβιβάζονταν), σύνολο 50 ομάδες, να μειωθούν σε 20. Θα έπρεπε να υποβιβαστούν 30, δηλαδή από τις 20 ομάδες του κάθε ομίλου να πέσουν οι 15.

Στη μόνιμη πλέον Γ’ Εθνική μεταπήδησαν οι σύλλογοι Γ.Σ. Καλλιθέα, Αθηναϊκός, Αναγέννηση Επανομής, Α.Ο. Νίκαιας, Α.Σ. Λαμία, Αλμωπός Αριδαίας, Τοξότης Βόλου, Οδυσσέας Κορδελιού και Αναγέννηση Καρδίτσας. 

Από το Εθνικό Ερασιτεχνικό Πρωτάθλημα της περιόδου 1982-83 ανήλθαν τα σωματεία Α.Ο. Νεάπολης Νίκαιας, Θρίαμβος Ν. Κόσμου, Αναγέννηση Άρτας, Πανναυπλιακός Ηρακλής, Α.Ε. Ποντίων Κοζάνης, Ασπίδα Ξάνθης και Α.Ε. Πολυκάστρου. Οι υπόλοιπες συμμετοχές ήταν οι υποβιβασμένες της Β’ Εθνικής της περιόδου 1982-83.

### Η ιστορική 1η αγωνιστική
**Νότος**: **[[Πανηλειακός]]** - Ιωνικός Νικαίας 1-0, Ηλυσιακός - Φωστήρας 1-1, Παναιγιάλειος - Βύζας Μεγάρων (στο Κιάτο) 0-0, **[[Αιολικός Μυτιλήνης]]** - Αθηναϊκός 1-0, Ηρόδοτος - Γ.Σ. Καλλιθέα 0-0, '''Α.Ο. Νεάπολης''' - Ατρόμητος Πειραιώς 1-0, Θρίαμβος Ν. Κόσμου - Πανελευσινιακός (στην Ηλιούπολη) 1-1, **[[Εθνικός Αστέρας]]** - Αναγέννηση Άρτας 1-0, **[[Γ.Σ. Πανναυπλιακός Ηρακλής|Πανναυπλιακός Ηρακλής]]** - Αχαϊκή 4-2 και **[[Α.Ο. Νίκαιας]]** - Α.Ο. Χανιά 2-0.

**Βορράς**: **[[Π.Α.Σ. Φλώρινα|Φλώρινα]]** - Πανθρακικός 1-0, **[[Αλμωπός Αριδαίας]]** - Τοξότης Βόλου 1-0, Αναγέννηση Γιαννιτσών - Οδυσσέας Κορδελιού 0-0, **[[Α.Ο. Τρίκαλα]]** - Α.Ο. Αλεξανδρούπολης 2-0, Α.Ε. Πολυκάστρου - Α.Ε. Ποντίων Κοζάνης 0-0, Αναγέννηση Επανωμής - Α.Ο. Θήβα 1-1, **[[Φ.Σ. Κοζάνη|Κοζάνη]]** - Κιλκισιακός 3-0, **[[Εθνικός Αλεξανδρούπολης (ποδόσφαιρο)|Εθνικός Αλεξανδρούπολης]]** - Α.Π.Ε. Λαγκαδά 3-1, **[[Εορδαϊκός]]** - Νάουσα 2-0 και **[[Ασπίς Ξάνθης (ποδόσφαιρο)|Ασπίδα Ξάνθης]]** - Α.Σ. Λαμία 1-0

*Τα ανωτέρω στοιχεία προέρχονται από το http://athlometro.blogspot.com/ με την άδεια του διαχειριστή του. Βλέπε εδώ

## Βαθμολογίες
### Νότιος Όμιλος

1 Σε αγώνα κατάταξης για τη 17η θέση που διεξήχθη στις 20 Ιουνίου 1984 στο Λουτράκι, ο Πανναυπλιακός Ηρακλής υπερίσχυσε του Ατρομήτου Πειραιώς με 1-0. Στη συνέχεια αντιμετώπισε σε αγώνα μπαράζ τη 17η ομάδα του Βορείου ομίλου (Αναγέννηση Επανωμής) στη Λαμία για μία θέση στην κατηγορία, όμως ηττήθηκε και υποβιβάστηκε.

1 Από τον Φ.Σ. Κοζάνη αφαιρέθηκαν 10 βαθμοί για απόπειρα δωροδοκίας στον αγώνα της με τον Εορδαϊκό εκτός έδρας.
2 Οι σύλλογοι που κατέλαβαν τη 17η θέση σε κάθε όμιλο, Πανναυπλιακός και Αναγέννηση Επανωμής αντίστοιχα, αγωνίστηκαν σε αγώνα μπαράζ που διεξήχθη στη Λαμία για μια θέση στην Γ΄ Εθνική. Νικήτρια αναδείχθηκε η **Αναγέννηση Επανωμής**, κερδίζοντας την παραμονή. 

### Μπαράζ παραμονής
27 Ιουνίου 1984, Εθνικό Στάδιο Λαμίας: **[[Αναγέννηση Επανωμής]]** - Πανναυπλιακός Ηρακλής: 7-6 πέναλτι (1-1 κανονικός αγώνας και παράταση).

## Παραπομπές


## Πηγές
* "Αλμανάκ Ελληνικού ποδοσφαίρου" (Ανδρέας Μπόμης", 1991)
* "40 χρόνια ποδόσφαιρο και ΠΡΟΠΟ" (έκδοση εφημερίδας "ΠΡΟΠΟΡΑΜΑ", 1999)
* http://www.rsssf.com
* Έντυπα αρχεία αθλητικών εφημερίδων Αθηνών 1983-84.
* https://archive.today/20120723045221/www.athlitikihxo.gr/
* Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1983-1984